ગત મોડી રાત્રે શહેરના દોઢસો ફૂટ રિંગ રોડ ઉપર આસ્થા ચોકડી પાસે આવેલ ડોક્ટર બાબાસાહેબ આંબેડકરની પ્રતિમામાં કોઈ ટીખળીખોર શખ્સ દ્વારા ટીખળ કરવામાં આવ્યું હોવાની વાત વાયુવેગે ફેલાઈ જતા દલિત સમાજના ટોળેટોળા ઉમટી પડ્યા હતા કાયદો વ્યવસ્થાની સ્થિડી જળવાઈ રહે તે માટે તાબડતોબ કંટ્રોલમાંથી મેસેજ કરતા માલવીયાનગર, ક્રાઇમ બ્રાન્ચ અને એસઓજી સહિતનો કાફલો દોડી ગયો હતો અને ટોળાને સમજાવી વિખેર્યા હતા આંબેડકર સાહેબની પ્રતિમા પાસે જે નામ લખેલું હતું તે નામના અક્ષરમાં નુકશાની થઇ હોવાનું જાણવા મળ્યું હતું માલવીયાનગર પોલીસે આ છેડછાડ કરનાર રવિરાજ અજીતસિંહ ગોહિલ નામના શખ્સને વહેલી સવારે ઝડપી લીધો હતો અને ચુસ્ત પોલીસ બંદોબસ્ત વચ્ચે તેને ઘટનસ્થળે લઇ જઈ જાહેરમાં માફી મંગાવી હતી.